წნორი

წნორი — ქალაქი საქართველოში, სიღნაღის მუნიციპალიტეტში. ქალაქში არის ჯანდაცვის, განათლებისა და კულტურის დაწესებულებები. მდებარეობს წმ. ილია მართლის სახელობის ტაძარი.

გეოგრაფია
მდებარეობს ალაზნის ვაკეზე, ზღვის დონიდან 294 მ სიმაღლეზე, სიღნაღიდან 6 კმ, თბილისიდან 120 კმ. წნორში ზომიერად ნოტიო სუბტროპიკული ჰავაა, იცის ზომიერად ცივი ზამთარი და ცხელი ზაფხული. საშუალო წლიური ტემპერატურაა 12,6 °C, იანვრისა 0,1 °C, ივლისისა 24,4 °C. აბსოლუტური მინიმუმი -25 °C, აბსოლუტური მასიმუმი 40 °C.

ისტორია
1938 წლამდე საქობოსუბანი ეწოდებოდა. ქალაქად გამოცხადდა 1965 წელს. საბჭოთა პერიოდში წნორის საქალაქო საბჭო მოიცავდა სოფლებს ასანური და კვენაკელი. აღნიშნული სოფლები 2002 და 2014 წლის აღწერებში აღარ იხსენიება და უშუალოდ ქალაქთანაა შეერთებული. წნორი სარკინიგზო მიმოსვლით დაკავშირებული იყო თბილისთან და თელავთან, ქალაქში იყო რკინიგზის სადგური, თუმცა ამჟამად სადგური უმოქმედოა.Tsnoris-Tskali former Railway Station  1981-1993 წლებში მოქმედებდა წნორი-სიღნაღის საბაგირო გზა (სიგრძე 4460 მ), მოქმედებდა ღვინის, საკონსერვო, რძის, კარაქის, ლუდის და ლიმონათის ქარხნები, მეფრინველეობის და მეცხოველეობის კომპლექსები.

დემოგრაფია
2023 წლის მონაცემებით ქალაქში ცხოვრობს 4796 ადამიანი.

 აღწერის წელი  მოსახლეობა  კაცი  ქალი 1939 1789 -- -- 1959  6010 ---- 1970 2809 ---- 1979 2517 ---- 1989  2912 -- -- 2002ქ. წნორის მოსახლეობის რიცხოვნობის მკვეთრი ზრდა განპირობებულია ქალაქის საკრებულოსათვის დაქვემდებარებული ორი სოფლის — ასანურისა და კვენაკველის მიერთებით. ()  6066 -- -- 2014  4815 2251 25642019 4767 -- --2020 4746 -- --2021 4771 -- --2023 4796 -- --

ლიტერატურა

 სქოლიო 

კატეგორია:სიღნაღის მუნიციპალიტეტის ქალაქები
კატეგორია:ბრინჯაოს ხანა საქართველოში